Landbou word nie so geflous deur ANC | Die Vryburger
Landbou word nie so geflous deur ANC
Die verdere voorgestelde wysigings aan artikel 25 van die Grondwet deur die ANC – kort voor die spertyd – is niks anders as 'n poging om die EFF te paai voor die verkiesing nie
Die ad hoc-komitee moet vandag, op 31 Mei 2021, hulle werk oor hierdie kwessie afhandel, maar het Vrydag aangekondig dat hulle nou die volledige artikel 25 sal wysig en nie net sekere gedeeltes nie. Die gedeeltes wat hierop betrekking het, is die punte waarop die EFF sedert die begin van die proses hamer. Dit behels dat enige natuurlike hulpbronne (en eiendom) sonder vergoeding onteien kan word solank as dit vir 'n openbare doel of in die openbare belang is.